Ο ρόλος της χειρουργικής θεραπείας στην αντιμετώπιση της οξείας θρομβοφλεβίτιδας των κάτω άκρων
Creators: name: Χατζέλας, Δημήτριος Αθανασίου
Publisher: name: Aristotle University of Thessaloniki
Year: 2023
Subjects: Επιπολής φλεβική θρόμβωση
Επιπολής θρομβοφλεβίτιδα
Υψηλή απολίνωση και εκρίζωση
Ενδαγγειακή θερμική κατάλυση
Κλινικά αποτελέσματα
Superficial vein thrombosis
Superficial thrombophlebitis
High ligation and stripping
Endovenous thermal ablation
Clinical outcomes

description: Σκοπός: Η συστηματική ανασκόπηση της σύγχρονης βιβλιογραφίας σχετικά με τον ρόλο της χειρουργικής θεραπείας στην αντιμετώπιση της επιπολής θρομβοφλεβίτιδας των κάτω άκρων (superficial vein thrombosis, SVT). Μέθοδοι: Πραγματοποιήθηκε εκτενής έρευνα των μείζονων ηλεκτρονικών βάσεων δεδομένων για το χρονικό διάστημα μεταξύ Ιανουαρίου 2020 και Μαΐου 2023. Υποψήφιες για εισαγωγή ήταν τυχαιοποιημένες κλινικές δοκιμές (randomized clinical trials, RCT) και προοπτικές μελέτης κοόρτης, με περισσότερους από 30 ασθενείς με οξεία SVT των κάτω άκρων, που έλαβαν είτε συντηρητική είτε επεμβατική θεραπεία και οι οποίες παρείχαν επαρκή δεδομένα για τους παράγοντες κινδύνου, την παρέμβαση και τα κλινικά αποτελέσματα. Το πρωτεύον αποτέλεσμα ήταν η επίπτωση της υποστροφής (regression) της SVT, της επέκτασης (extension) ή υποτροπής (recurrence) της SVT και της εκδήλωσης εν τω βάθει φλεβικής θρόμβωσης (deep vein thrombosis, DVT) ή πνευμονικής εμβολής (pulmonary embolism, PE). Αποτελέσματα: Συμπεριλήφθηκαν 4 μελέτες (2 RCT και 2 cohort) με 1,986 ασθενείς συνολικά (1,176 γυναίκες, διάμεση ηλικία 60 έτη). Αξιολογήθηκαν οι τεχνικές τόσο της κλασσικής ανοικτής χειρουργικής, όπως η υψηλή απολίνωση και εκρίζωση της σαφηνούς φλέβας (high ligation and stripping, HLS), όσο και οι νεώτερες ελάχιστα επεμβατικές ενδαγγειακές τεχνικές, όπως η θερμική κατάλυση (endovenous thermal ablation, EVTA) και η σκληροθεραπεία με αφρό (ultrasound guided foam sclerotherapy, UGFS). Βρέθηκε ότι η χειρουργική θεραπεία δεν υπερέχει σε αποτελεσματικότητα από την αντιπηκτική αγωγή, όσον αφορά στην υποστροφή της SVT ή την επέκταση του θρόμβου. Σχετίζεται με μικρότερο κίνδυνο μελλοντικής υποτροπής της SVT. Ωστόσο, συνοδεύεται από υψηλότερο κίνδυνο εκδήλωσης DVT ή PE, επιπλοκών του χειρουργικού τραύματος και αυξημένο κόστος θεραπείας. Συμπεράσματα: Η αντιπηκτική φαρμακευτική αγωγή είναι η θεραπεία εκλογής για την οξεία SVΤ των κάτω άκρων. Η χειρουργική θεραπεία αντενδείκνυται στην οξεία φάση, εκτός από ειδικές περιπτώσεις. Εφαρμόζεται μετά την οξεία φάση, για την θεραπεία της χρόνιας φλεβικής ανεπάρκειας (chronic venous insufficiency, CVI) και την πρόληψη της υποτροπιάζουσας SVT.
description: Objective: To provide an updated systematic literature review summarizing current evidence on the role of surgery in the treatment of lower limb superficial vein thrombosis (SVT). Methods: An extensive electronic search in major electronic databases was conducted between January 2000 and May 2023. Eligible for inclusion were randomized clinical trials (RCT) and prospective observational studies which followed-up patients (n≥30) with acute lower limb SVT, for ≥30 days, appointed to either conservative or surgical treatment and provided sufficient data on risk factors, intervention and clinical outcomes. The primary endpoint was the incidence of SVT regression, SVT extension or recurrence, deep vein thrombosis (DVT) or pulmonary embolism (PE). Results: We included 4 studies (2 RCT and 2 cohort) with a total sample of 1,986 patients (1,176 women, median age 60 years). Both open surgery, such as high ligation and stripping (HLS) and endovenous intervention, such as endovenous thermal ablation (EVTA) and ultrasound guided foam sclerotherapy (UGFS), were reviewed. Surgical treatment was found to be non-inferior to anticoagulation in terms of SVT regression or thrombus extension, offering a lower risk for future SVT recurrence. However, it was associated with higher risk for development of DVT or PE, wound complications and cost of therapy. High heterogeneity between studies was noted. Conclusions: Conservative treatment with anticoagulation is the treatment of choice for lower limb SVT. Surgical treatment is not indicated in the acute phase, except for special circumstances. It is reserved for the treatment of chronic venous insufficiency (CVI) to prevent SVT recurrence.